《得隐直书并闻将之洛阳》
宋代·刘敞

三月一得书，始知去君远。开缄见无恙，豁达百虑展。

秋风催时节，摇落岁向晚。迟迟行旅外，色瘁足更趼。

边封鸣狐狸，牙爪贵鹰犬。儒者非所须，弃置自未免。

上书报闻罢，试吏何缱绻。虽无小官羞，颇贵有道卷。

洛阳雄王都，主簿亦极选。折腰得免否，局促时态浅。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。